**สภาพและปัญหาการใช้เทคโนโลยีสารสนเทศเพื่อการดูแลช่วยเหลือนักเรียน**

**สถาบันในเครือมหาวิทยาลัยกรุงเทพธนบุรี**

**State and problems of using information technology for caring for students Affiliated institutions in Bangkok Thonburi University**

**ปองพล วงศ์วิศิษฐ์1**

**ธนศักดิ์ สุกิจจาการ2**

**ณัสยันต์ ธนันท์จิระโชติ3**

Pongpon Wongwisit1

Thanasak Sukijjanakan2

Natsayant Thananjirachot3

1-3สาขาวิชาการจัดการ คณะบริหารธุรกิจ มหาวิทยาลัยกรุงเทพธนบุรี

1-3 Management branch Faculty of Business Administration Bangkok Thonburi University.

e-mail: 1Jack\_c100classic@hotmail.com,2thanasaka@hotmail.com, 3natsayantta@hotmail.com

**บทคัดย่อ**

การวิจัยครั้งนี้มีวัตถุประสงค์ เพื่อศึกษาสภาพและปัญหาการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี ใน 5 ด้าน ได้แก่ด้านการรู้จักนักเรียนเป็นรายบุคคล ด้านการคัดกรองนักเรียน ด้านการส่งเสริมและพัฒนานักเรียน ด้านการป้องกันช่วยเหลือและแก้ไขปัญหานักเรียน และด้านการส่งต่อนักเรียน ประชากรที่ใช้ในการศึกษาค้นคว้า เป็นผู้บริหารและครูสถาบันในเครือมหาวิทยาลัยกรุงเทพธนบุรี ปีการศึกษา 2562 จำนวน 114 คน เครื่องมือที่ใช้ ในการรวบรวมข้อมูลได้แก่แบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูลได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน

ผลการศึกษาพบว่า

1. สภาพการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี โดยรวมพบว่าอยู่ในระดับมาก และเมื่อพิจารณา รายด้านพบว่าอยู่ในระดับมากทุกด้าน โดยด้านการคัดกรองนักเรียนมีค่าเฉลี่ยสูงสุด รองลงมาได้แก่ ด้านการป้องกันช่วยเหลือและแก้ไขปัญหา ด้านการส่งต่อนักเรียน ด้านการรู้จักนักเรียนเป็นรายบุคคล และด้านการส่งเสริมและพัฒนานักเรียนมีค่าเฉลี่ยต่ำสุด ตามลำดับ

 2. ปัญหาการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี ปีการศึกษา 2562 พบว่า โดยรวมอยู่ในระดับน้อย และเมื่อพิจารณารายด้านพบว่าอยู่ในระดับปานกลาง 1 ด้าน และระดับน้อย 4 ด้าน โดยด้านการส่งต่อนักเรียนมีค่าเฉลี่ยสูงสุด รองลงมาได้แก่ ด้านการป้องกันช่วยเหลือและแก้ไขปัญหานักเรียน ด้านการคัดกรองนักเรียน ด้านการรู้จักนักเรียนเป็นรายบุคคล และด้านการส่งเสริมและพัฒนานักเรียนมีค่าเฉลี่ยต่ำสุด

**คำสำคัญ:** เทคโนโลยี,การดูแลช่วยเหลือนักเรียน

**Abstract**

The The Objective: To study the State and problems of using information technology for caring for students Affiliated institutions in Bangkok Thonburi University.In 5 areas, including knowing each student individually Screening for students In the promotion and development of students Protection, help, and solve student problems And for the transfer of students Population used in research Were 114 administrators and teachers from Bangkok Thonburi University network in academic year 2019 Tools used In collecting data, 5 level rating scale questionnaire was used. The statistics used for data analysis were percentage, mean, standard deviation.

 The research result was found as follows;

 1. The condition of the use of information technology in caring for students at affiliated institutions of Bangkok Thonburi University .Overall, it was found at a high level And when considering Found that every aspect was in a high level In terms of screening, the students had the highest mean. Followed by In prevention, help and problem solving Forwarding students In knowing individual students And the aspect of promoting and developing students had the lowest mean respectively.

 2. Problems of The condition of the use of information technology in caring for students at affiliated institutions of Bangkok Thonburi University, academic year 2019, found that overall is at a low level When considering each aspect, it was found that it was at the moderate level in 1 side and in the low level in 4 aspects. Followed by Prevention and assistance Solve student problems Screening for students In knowing individual students And the aspect of promoting and developing students had the lowest mean respectively.

**Keywords**: Technology, caring for students

**บทนำ**

เทคโนโลยีสารสนเทศเป็นปัจจัยสำคัญในการสร้างความมั่นคงทางเศรษฐกิจและเพิ่มความสามารถในการแข่งขันในระดับนานาชาติทั้งยังเป็นเครื่องมือเพิ่มศักยภาพให้กับประเทศเป็นที่ผู้นำในด้านต่าง ๆ (Laudon,KennethandLaudon,Jane,2010) อีกทั้งบทบาทสำคัญของเทคโนโลยีสมัยใหม่เป็นปัจจัยหนึ่งในการพัฒนาและยกระดับคุณภาพการศึกษา การประยุกต์ใช้ เทคโนโลยีสารสนเทศเพื่อการศึกษาจึงมีความสำคัญต่อการพัฒนาประเทศ ดังที่ พระราชบัญญัติ การศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 และ (ฉบับที่ 3) พ.ศ. 2553 ได้บัญญัติหลักในการปฏิรูปการศึกษาของชาติในหลายด้าน โดยเฉพาะด้านเทคโนโลยีเพื่อการศึกษา (กระทรวงศึกษาธิการ:2544 ข) และเทคโนโลยีด้านต่างๆได้ถูกนำมาประยุกต์ให้สามารถทำงานร่วมกันได้เพื่อนำไปใช้ประมวลผลข้อมูลในงานด้านต่าง ๆ ขององค์กร ทั้งนี้ ก็เพื่อต้องการให้การทำงานมีความสะดวกและรวดเร็วมากขึ้น อีกทั้งสารสนเทศหรือผลลัพธ์ที่ได้นั้นยังมีความถูกต้อง น่าเชื่อถือ สามารถแลกเปลี่ยนหรือค้นหาได้รวดเร็วมากยิ่งขึ้นด้วยซึ่งง่ายต่อการบริหารและการตัดสินใจ (O’Brien,James and Marakas,George,2009) สอดคล้องกับกระทรวงศึกษาธิการได้จัดทำแผนการศึกษาแห่งชาติ พ.ศ.2560-2579 กำหนดยุทธศาสตร์ที่เกี่ยวข้องกับการส่งเสริมการใช้สื่ออิเล็กทรอนิกส์คือยุทธศาสตร์ที่ 4 การสร้างโอกาส ความเสมอ ภาค และความเท่าเทียมทางการศึกษา (สำนักงานเลขาธิการสภาการศึกษา กระทรวงศึกษาธิการ, 2560, หน้า 119-125) นอกจากนี้กระทรวงศึกษาธิการยังได้จัดทำแผนพัฒนาการศึกษาของกระทรวงศึกษาธิการ ฉบับที่ 12 (พ.ศ.2560-2564) และได้กำหนดยุทธศาสตร์ที่เกี่ยวข้องกับการส่งเสริมการใช้สื่อและเทคโนโลยีคือ ยุทธศาสตร์ที่ 4 ขยายโอกาสการเข้าถึงบริการทางการศึกษาและการเรียนรู้อย่างต่อเนื่องตลอดชีวิต โดยการ เร่งพัฒนาแหล่งเรียนรู้ที่เอื้อต่อการศึกษาและการเรียนรู้ตลอดชีวิตอย่างมีคุณภาพ มีความหลากหลาย และ สามารถให้บริการได้อย่างทั่วถึง และยุทธศาสตร์ที่ 5 ส่งเสริมและพัฒนาระบบเทคโนโลยีดิจิทัล (สำนักงานปลัดกระทรวงศึกษาธิการ.2559) โดยการพัฒนาระบบเครือข่ายเทคโนโลยีดิจิทัลเพื่อการศึกษาและการบริหารจัดการที่ทันสมัยและไม่ซ้ำซ้อนให้ผู้รับบริการสามารถเข้าถึงได้อย่างทั่วถึงและมีประสิทธิภาพ การผลิตและพัฒนาโปรแกรมประยุกต์หรือสื่อการเรียนรู้อิเล็กทรอนิกส์ให้ผู้เรียน สถานศึกษา และหน่วยงานทางการศึกษาทุกระดับประเภทการศึกษานำมาใช้เพิ่มคุณภาพการเรียนรู้อย่างเป็นระบบ เทคโนโลยีที่นำมาใช้ประมวลผลหรือจัดการกับข้อมูลเพื่อให้ได้สารสนเทศที่ต้อง การนั้น เรียกว่า “เทคโนโลยีสารสนเทศ (Information Technology)” ซึ่งปัจจุบันถือเป็นเครื่องมือของผู้บริหารที่นำไปใช้งานในด้านต่าง ๆ มากมาย เทคโนโลยีด้านต่าง ๆ ไม่ว่าจะเป็นฮาร์ดแวร์ คอมพิวเตอร์ ซอฟต์แวร์ ระบบการจัดเก็บข้อมูลของคอมพิวเตอร์ และการสื่อสารข้อมูลในระบบเครือข่ายคอมพิวเตอร์ ทั้งหมดที่ได้กล่าวมาแล้วนั้น คือ องค์ประกอบของ “เทคโนโลยีสารสนเทศ” ซึ่งที่ช่วยให้การทำงานที่เกี่ยวข้องกับการประมวลผลข้อมูลให้เป็นสารสนเทศที่ต้องการนั้น มีความสะดวกรวดเร็วมากขึ้นอีกทั้งสารสนเทศที่ได้ก็มีความถูกต้องและเชื่อถือได้ (โอภาส เอี่ยมสิริวงศ์; 2554)ดังจะเห็นได้จากการให้บริการแก่ลูกค้าของบริษัทต่าง ๆ ที่มีรูปแบบหลากหลายขึ้น ทั้งการบริการโดยตรงจากบริษัทเอง การบริการผ่านเครื่องทำรายการอัตโนมัติ หรือบริการผ่านเว็บไซต์ล้วนแล้วแต่เป็นการนำเทคโนโลยีสารสนเทศมาประยุกต์ใช้ทั้งสิ้น

ปัจจุบันสังคมไทยมีความเจริญก้าวหน้าอย่างรวดเร็วทั้งทางด้านเศรษฐกิจ วัฒนธรรมการเมือง โดยเฉพาะอย่างยิ่งเทคโนโลยีสารสนเทศและการสื่อสาร ได้เข้ามามีบทบาทต่อ การเปลี่ยนแปลงวิธีการดำเนินชีวิตของเด็กและเยาวชน ความสับสนในการรับและเลือกใช้

ขาดจิตสำนึกที่ดี ขาดการควบคุมตนเอง ทำให้เด็กต้องปรับตัวให้ทันกับความเปลี่ยนแปลงที่เกิดขึ้นก่อให้เกิดความคับข้องใจขัดแย้งใจ และวิตกกังวล หากปล่อยไว้จะก่อปัญหารุนแรงต่อไป ดังจะเห็นได้ว่า ระยะนี้มีข่าวการยกพวกตีกัน การติดสารเสพติด และการฆ่าตัวตาย ซึ่งนับวันจะมีอัตราเพิ่มขึ้นเรื่อย ๆ และจากปัญหาที่กล่าวมา สรุปเป็นสภาพปัญหาที่เกิดกับเยาวชนได้ 2 ประการ คือ 1) ปัญหาที่เกิดจากตัวเด็ก ได้แก่ สภาพความเสื่อมโทรมทางจิตใจ 2) ปัญหาที่เด็ก เป็นผู้สร้างขึ้นกับสังคม ได้แก่ เด็กและเยาวชนกลุ่มที่มีพฤติกรรมสร้างความเดือดร้อนให้แก่สังคม (กรมวิชาการ.2546)

 ระบบดูแลช่วยเหลือนักเรียนเป็นการส่งเสริมพัฒนา การป้องกัน และการแก้ไขปัญหาให้แก่นักเรียน เพื่อให้นักเรียนมีคุณลักษณะที่พึงประสงค์ มีภูมิคุ้มกันทางจิตใจที่เข้มแข็ง มีคุณภาพชีวิตที่ดี มีทักษะการดำรงชีวิต และรอดพ้นจากวิกฤตทั้งปวง คุณค่าของระบบดูแลช่วยเหลือนักเรียน ประกอบไปด้วย 1) นักเรียนได้รับการดูแลช่วยเหลืออย่างทั่วถึงและตรงตามสภาพปัญหา 2) สัมพันธภาพระหว่างครูกับนักเรียนเป็นไปด้วยดีและอบอุ่น 3) นักเรียนรู้จักตนเอง ควบคุมตนเองได้ มีการพัฒนาความฉลาดทางอารมณ์ (EQ) ซึ่งจะเป็นรากฐานในการพัฒนาความเก่ง (IQ) คุณธรรมจริยธรรม (MQ) และความมุ่งมั่นที่จะเอาชนะอุปสรรค (AQ) 4) นักเรียนเรียนรู้อย่างมีความสุขและได้รับการส่งเสริมพัฒนาเต็มตามศักยภาพโดยรอบด้าน  5)ผู้เกี่ยวข้องมีส่วนร่วมในการพัฒนาคุณภาพนักเรียนอย่างเข้มแข็งจริงจังด้วยความเอื้ออาทร
 การใช้เทคโนโลยีสารสนเทศเพื่อการดูแลช่วยเหลือนักเรียน เป็นกระบวนการดำเนินงานดูแลและช่วยเหลือนักเรียนอย่างมีขั้นตอน มีการจัดการข้อมูล พร้อมด้วยวิธีการและเครื่องมือการทำงานที่ชัดเจนโดยมีผู้บริหารสถานศึกษาและครูที่ปรึกษาเป็นบุคลากรหลักในการดำเนินการ มีการประสานความร่วมมืออย่างใกล้ชิดกับครูที่เกี่ยวข้อง หรือบุคคลภายนอก รวมทั้งการสนับสนุนส่งเสริมจากสถานศึกษา กระบวนการบริหารจัดการระบบดูแลช่วยเหลือนักเรียนให้เป็นระบบ มียุทธศาสตร์ในการดำเนินงานดังนี้
          1. กำหนดทิศทางและกลยุทธ์ มีการวิเคราะห์ปัญหาและความต้องการของผู้เรียน ชุมชน สังคม และผู้ที่เกี่ยวข้อง ศึกษานโยบายมาตรฐานต้นสังกัดและหน่วยงานที่เกี่ยวข้อง ศึกษาศักยภาพของโรงเรียนและกำหนดเป็นแผนกลยุทธ์ของโรงเรียนเพื่อให้การพัฒนาตรงต่อความต้องการของผู้เรียน ชุมชน สังคม และผู้ที่เกี่ยวข้อง อย่างแท้จริง
          2. กำหนดมาตรฐานระบบดูแลช่วยเหลือนักเรียนให้สอดคล้องเชื่อมโยงกับระบบต่างๆ ที่เกี่ยวข้อง เพื่อเป็นการร้อยรัดผูกมัดการดำเนินงานในสถานศึกษาให้เป็นหนึ่งเดียวกับกระบวนการทำงานต่างๆ ไม่ให้บุคลากรครูรู้สึกว่ามีภาระงานที่เพิ่มมากขึ้น จนแบกรับภาระไม่ไหว ให้การทำงานระบบดูแลช่วยเหลือนักเรียนเป็นไปด้วยความสุข ทั้งผู้ปฏิบัติและผู้มีส่วนเกี่ยวข้องทุกฝ่าย โดยอาจเชื่อมโยงในการดำเนินงานระบบการแนะแนว ระบบป้องกันสารเสพติด ระบบกิจกรรมพัฒนาผู้เรียน ระบบความปลอดภัยของสภาพสิ่งแวดล้อม และการคุ้มครองสิทธิเด็กและเยาวชน
          3. พิจารณามาตรฐานและตัวชี้วัดโดยผู้เกี่ยวข้อง เพื่อให้เกิดการยอมรับการวางมาตรการ และแนวปฏิบัติให้การปฏิบัติงานเป็นไปในทิศทางเดียวกันทั้งระบบ เช่น มีการทบทวนให้ความรู้แก่บุคลากรครู และผู้มีส่วนเกี่ยวข้องกับระบบดูแลช่วยเหลือนักเรียนเพื่อให้เกิดความรู้ความเข้าใจที่ตรงกันในการปฏิบัติงาน มีการคัดกรองและช่วยเหลือผู้ประสบปัญหา วางแนวทางการคุ้มครองสิทธิเด็กและเยาวชน มีมาตรการช่วยเหลือนักเรียน เป็นต้น
          4. วางแผนการดำเนินงาน โดยการกำหนดเป้าหมายและลำดับความสำคัญ กำหนด มาตรฐานการปฏิบัติงาน กำหนดกิจกรรม/โครงการ และมอบหมายหน้าที่การดำเนินงานตามแผนงานที่ได้กำหนดไว้
          5. ดำเนินงานตามแผน โดยเริ่มตั้งแต่ การรู้จักผู้เรียนเป็นรายบุคคล การคัดกรอง การส่งเสริมพัฒนา การป้องกัน แก้ไข ช่วยเหลือ และการส่งต่อนักเรียนในรายที่มีปัญหาร้ายแรง
          6. นิเทศ กำกับ ติดตาม งานที่มอบหมาย กำหนดให้มีการประสานสัมพันธ์กับผู้เกี่ยวข้อง เสริมสร้างขวัญและกำลังใจให้แก่ผู้เรียนและผู้ปฏิบัติงาน มีการพัฒนาบุคลากรให้ความรู้อย่างต่อเนื่อง
          7. ประเมินผลและสรุปเผยแพร่ประชาสัมพันธ์ โดยการแต่งตั้งคณะกรรมการประเมิน วางแผนการประเมิน ประเมินตามมาตรฐานและแผนการประเมิน จัดทำรายงานและเผยแพร่ประชาสัมพันธ์ให้เกิดขวัญและกำลังใจในการปฏิบัติงานระบบดูแลช่วยเหลือนักเรียน

 กระทรวงศึกษาธิการตระหนักในความจำเป็นในการพัฒนาคุณภาพชีวิตผู้เรียน ในความรับผิดชอบจึงได้กำหนดเป็นนโยบายให้สถานศึกษาทุกแห่งดำเนินงานดูแลช่วยเหลือนักเรียนได้อย่างมีประสิทธิภาพ โดยให้ดำเนินการสานสายใยรักครูและศิษย์ มีวัตถุประสงค์เพื่อให้สถานศึกษาดำเนินงานพัฒนาและส่งเสริมดำเนินงานระบบดูแลช่วยเหลือนักเรียนอย่างมีระบบและต่อเนื่อง เป็นกลไกในการพัฒนานักเรียนทั้งด้านการเรียนและความประพฤติส่วนตัว ให้สถานศึกษาเกิดปฏิสัมพันธ์ที่ดีระหว่างครู นักเรียน ครอบครัว และชุมชน และเป็นการเชิดชูเกียรติสถานศึกษาที่ประสบความสำเร็จในการดำเนินงาน เรื่องระบบดูแลช่วยเหลือนักเรียนให้เป็นแบบอย่างในการพัฒนา จากนโยบายดังกล่าวสถาบันในเครือมหาวิทยาลัยกรุงเทพธนบุรี จึงต้องการศึกษาสภาพและปัญหาการใช้เทคโนโลยีเพื่อการดูช่วยเหลือผู้เรียนเป็นอย่างไรเพื่อนำข้อมูลที่ได้ไปปรับปรุงและพัฒนาให้ดีขึ้น

**วัตถุประสงค์ของงานวิจัย**

1. เพื่อศึกษาสภาพใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี

2. เพื่อศึกษาและปัญหาการใช้เทคโนโลยีสารสนเทศเพื่อการดูแลช่วยเหลือนักเรียน

สถาบันในเครือมหาวิทยาลัยกรุงเทพธนบุรี

**ระเบียบวิธีวิจัย**

 เครื่องมือที่ใช้ในการศึกษาคือแบบสอบถามประมาณค่า(Likers Scale) เป็น 5 ระดับ เกี่ยวกับสภาพและปัญหาการดูแลนักเรียนในด้าน 1) การรู้จักนักเรียนเป็นรายบุคคล 2) การคัดกรองนักเรียน 3) การส่งเสริมและพัฒนานักเรียน 4) การป้องกันช่วยเหลือและแก้ไขปัญหานักเรียน และ5) ด้าน การส่งต่อนักเรียน ประชากรที่ใช้ในการศึกษาคือผู้บริหารและครู สถาบันในเครือมหาวิทยาลัยกรุงเทพธนบุรี จำนวน 114 คน

**กรอบแนวคิดการวิจัย**

สภาพและปัญหาการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี ใน 5 ด้าน คือ

1. การรู้จักนักเรียนเป็นรายบุคคล

2. การคัดกรองนักเรียน

3. การส่งเสริมและพัฒนานักเรียน

4. การป้องกัน ช่วยเหลือและแก้ไขปัญหานักเรียน

5. การส่งต่อนักเรียน

**ปัจจัยส่วนบุคคล**

**-** เพศ

- อายุ

- ระดับการศึกษา

**ผลการวิจัย**

1. สถานภาพของผู้ตอบแบบสอบถามของผู้ตอบแบบสอบถาม ส่วนใหญ่เป็นเพศหญิง คิดเป็นร้อยละ 57.90 มีอายุระหว่าง 30 ปีขึ้นไป คิดเป็นร้อยละ96.49 และการศึกษาอยู่ในระดับปริญญาตรี คิดเป็นร้อยละ 77.19

 2. สภาพการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี พบว่าผู้บริหารและครู มีความคิดเห็นเกี่ยวกับสภาพการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี โดยรวมพบว่าอยู่ในระดับมาก (=4.44) และเมื่อพิจารณารายด้านพบว่าอยู่ในระดับมากทุกด้าน

 3. ปัญหาการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี พบว่า ผู้บริหารและครู มีความคิดเห็นเกี่ยวกับการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี โดยรวมพบว่าอยู่ในระดับน้อย(=2.18) และเมื่อพิจารณารายด้านพบว่าอยู่ในระดับปานกลาง 1 ด้าน และระดับน้อย 4 ด้าน โดยด้านการส่งต่อนักเรียนมีค่าเฉลี่ยสูงสุด (=2.75) รองลงมาได้แก่ ด้านการป้องกันช่วยเหลือและแก้ไขปัญหานักเรียน (=2.44) ด้านการคัดกรองนักเรียน (=2.30) ด้านการรู้จักนักเรียนเป็นรายบุคคล(=1.89) และด้านการส่งเสริมและพัฒนานักเรียนมีค่าเฉลี่ยต่ำสุด (=1.52) ตามลำดับ

**อภิปรายผลการวิจัย**

 1. สภาพการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรีโดยรวมพบว่าอยู่ในระดับมาก และเมื่อพิจารณารายด้านพบว่าอยู่ในระดับมากทุกด้านได้แก่ การรู้จักนักเรียนเป็นรายบุคคล, การคัดกรองนักเรียน, การส่งเสริมและพัฒนานักเรียน, การป้องกัน ช่วยเหลือและแก้ไขปัญหานักเรียน,การส่งต่อนักเรียนทั้งนี้เนื่องมากจากการเข้าถึงข้อมูลทำได้โดยง่ายและสะดวกเพราะในปัจจุบันเทคโนโลยี มีความก้าวหน้าทำให้ผู้บริหารและครูสามารถในการนำเทคโนโลยีมาใช้ในการดูแลช่วยเหลือนักเรียนในด้านต่างๆได้อย่างเหมาะสมและทันเวลาสอดคล้องกับ O’Brien,James and Marakas,George.(2009)ที่กล่าวว่าผู้บริหารได้นำเทคโนโลยีประยุกต์ให้สามารถทำงานร่วมกันกับฝ่ายต่างๆในองค์กรและนำข้อมูลไปใช้ประมวลผลของข้อมูลในงานด้านต่าง ๆ ขององค์กรทำให้การทำงานมีความสะดวกและรวดเร็วมากขึ้น อีกทั้งสารสนเทศหรือผลลัพธ์ที่ได้นั้นยังมีความถูกต้อง น่าเชื่อถือ สามารถแลกเปลี่ยนหรือค้นหาได้รวดเร็วมากยิ่งขึ้นด้วยซึ่งง่ายต่อการบริหารและการตัดสินใจในการแก้ปัญหาได้รวดเร็วและทันเวลา

 2. ปัญหาการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี พบว่า ผู้บริหารและครู มีความคิดเห็นเกี่ยวกับการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรี โดยรวมพบว่าอยู่ในระดับน้อย ทั้งนี้ก็เพราะว่าสถานศึกษาได้นำนโยบายของกระทรวงศึกษาธิการมาสู่การปฏิบัติโดยการส่งเสริมการใช้สื่ออิเล็กทรอนิกส์เพื่อสร้างโอกาส ให้กับครูและผู้ปฎิบัติงานอย่างต่อเนื่อง มีความหลากหลาย และ สามารถให้บริการได้อย่างทั่วถึงสอดคล้องกับ Laudon,Kenneth and Laudon,Jane.(2010) ที่กล่าวว่าบทบาทสำคัญของเทคโนโลยีสมัยใหม่เป็นปัจจัยหนึ่งในการพัฒนาและยกระดับคุณภาพการศึกษา การประยุกต์ใช้ เทคโนโลยีสารสนเทศเพื่อการศึกษาและพัฒนาทำให้ปัญหาการใช้เทคโนโลยีสารสนเทศเพื่อการดูแลช่วยเหลือนักเรียนสถาบันในเครือมหาวิทยาลัยกรุงเทพธนบุรีอยู่ในระดับน้อย

**ข้อเสนอแนะ**

**ข้อเสนอแนะเพื่อการนำผลการวิจัยไปใช้**

1. คณะครูและครูที่ปรึกษาควรสร้างความมั่นใจและความเชื่อในการให้คำปรึกษากับนักเรียนเพื่อให้นักเรียน

2. ผู้บริหารควรมีระบบและมาตรการให้คณะครูและครูที่ปรึกษาดำเนินการป้องกันและแก้ไขปัญหานักเรียนที่ชัดเจน มีหลักฐานชัดเจนแน่นอนโดยเน้นการปฏิบัติจริง

  **ข้อเสนอแนะสำหรับการศึกษาครั้งต่อไป**

 ควรมีการศึกษาบทบาทของผู้บริหารในการใช้เทคโนโลยีสารสนเทศบริหารสถานศึกษาเพื่อให้ครอบคลุมการบริหารในภาพรวม

**เอกสารอ้างอิง**

กระทรวงศึกษาธิการ.(2544 ข).**แนวทางการจัดทำระบบสารสนเทศสถานศึกษา**. กรุงเทพฯ :

สำนักทดสอบทางการศึกษา.

กรมวิชาการ. (2546). **แนวทางการจัดกิจกรรมพัฒนาผู้เรียนตามหลักสูตร การศึกษาขั้น**

**พื้นฐานพุทธศักราช 2544**. กรุงเทพฯ: โรงพิมพ์คุรุสภาลาดพร้าว.

สำนักงานปลัดกระทรวงศึกษาธิการ(2559).**แผนพัฒนาการศึกษาของกระทรวงศึกษาธิการ**

**ฉบับที่12(พ.ศ.2560-2564**

โอภาส เอี่ยมสิริวงศ์.(2554.)**ระบบสารสนเทศเพื่อการจัดการ.**บริษัทซีเอ็ดยูเคชั่น จำกัด

(มหาชน) .กรุงเทพฯ

วิศิษฐ์ วัฒนานุกูล.(2552).**การจัดการไอทีลออจิสติกส์.**บริษัทซีเอ็ดยูเคชั่นจำกัด(มหาชน)

Laudon,KennethandLaudon,Jane,**Management Information Systems**,11th Edition

America;Pearson Education,Inc.,2010

O’Brien,James and Marakas,George, **Management Information Systems**,9th

Edition,America:McGraw-Hill.2009